Droogte kan veebedryf nog lank knyp | Netwerk24
Ontvoerde meisies ná reuse-soektog gevind
Twee meisies van onderskeidelik 5 en 6 jaar oud wat ontvoer is toe hulle in ’n veld in New Brighton in Port Elizabeth gespeel het is 12 uur later gevind.
Plaasaanval: Helikopter bring beseerde dokter na hospitaal
Dr. Mariëtte Emslie van Lephalale (Ellisras) is Donderdag vroeg per helikopter na ’n Pretoriase hospitaal gebring vir dringende behandeling ná die plaasaanval waarin haar man, dr. Werner Emslie, doodgeskiet is.
Die voormalige Nieu-Seelandse stut Craig Dowd glo nie die korrekte strukture is in plek vir die Springbokke om gereeld met die All Blacks mee te ding nie.
Dan Carter loop Frankryk se WB-bod mis
Die legendariese All Black-losskakel Dan Carter sal nie Frankryk se bod volgende week in Londen vir die Wêreldbekertoernooi in 2023 bywoon nie.
Sanzaar, die beheerliggaam van die Superrugby-reeks, het Donderdag die formaat en loting van ’n nuwe vaartbelynde weergawe van dié kompetisie bekend gestel.
Guptas kry bloedneus teen Bank of Baroda
Die Guptas het pas ’n dringende aansoek in die hooggeregshof in Pretoria verloor om te keer dat die laaste bank hul 20 maatskappye se rekeninge sluit.
Duur data: Hier is jou kans om te kla
Belangegroepe insluitende verbruikers is uitgenooi om insette te lewer vir die markondersoek oor selfoondata wat in Augustus begin het.
Odeion Sinfonia hou konsert
Die Kroasiese duo 2Cellos, bekend vir hul uitvoerings van pop- en klassieke musiek, lyk of hulle mekaar uitdaag in die eietydse Violoncelles Vibrez van die Italiaanse komponis Giovanni Solimma.
Deur Vida Booysen 20 Maart 2017 06:26
Angus-beeste loer na die kamera op ’n plaas tussen Clocolan en Excelsior in die Vrystaat. Volgens die Rooivleisprodusenteorganisasie het die onlangse landwye reën pryse ’n hupstoot gegee aangesien boere hulle beeste nou langer in die veld kan hou. Foto: Vida Booysen
Die probleme wat die droogte vir die rooivleisbedryf veroorsaak het, is nog nie verby nie.
Die impak van die droogte op diereproduksie beteken dat kuddes nou baie versigtig bestuur moet word, sê Senzeni Zokwana, minister van landbou, bosbou en visserye.
“Daar is tans ’n groot behoefte om uitgedunde kuddes weer op te bou. Ongelukkig kan dit tot ’n tekort aan rooivleis en hoër vleispryse lei,” het hy in ’n toespraak voor die Suid-Afrikaanse Voerkraalvereniging gesê. Veral voerkrale se winsmarges het in die droogte aansienlik gekrimp omdat die prys van mielies en soja, waarmee die diere gevoer word, die hoogte ingeskiet het.
Daar is steeds ’n behoefte onder rooivleisprodusente om genoeg voer vir die komende winter bymekaar te maak, sê Zokwana, terwyl hy ook wys op die negatiewe impak wat peste en siektes soos die herfskommandowurm en knopvelsiekte ná die droogte gehad het.
“Ons weet dat lewende hawe meer as 40% van die totale waarde van landbouproduksie behels. Dit is nie verbasend dat dit soveel is nie, want byna 70% van die landbougrond in die land is net geskik vir veeboerdery.”
Hy wys daarop dat die rooivleisbedryf ’n belangrike bydrae tot die ekonomie lewer en steun nodig het, veral in ’n mededingende internasionale mark.
“Die moontlikheid om prestasie te verbeter, hang af van die samewerking tussen die regering en die private sektor om mededingendheid te verbeter.”
Hy sê sy departement het relevante strategieë ontwikkel om uitdagings soos dié aan te pak en werk hard om sy praktyke te verbeter om by te hou by die jongste internasionale neigings.
Volgens die Rooivleisprodusenteorganisasie se jongste nuusbrief hou markbeginsels die beesvleisbedryf sterk en pryse styg steeds.
“Die reën wat oor die land geval het, het pryse ’n hupstoot gegee omdat boere hul beeste nou langer in die veld kan hou en dit slagtings dus beperk het,” lui die nuusbrief.
Nog drie jaar om droogte te oorkom
Volgens navorsing wat deur die Universiteit van die Vrystaat se eenheid vir lewendehawe-ekonomie op versoek van die Rooivleisprodusenteorganisasie gedoen is, sal dit veeboere tot drie jaar neem om die negatiewe uitwerking van die droogte te oorkom. Dit is hoe lank dit weiding sal neem om te herstel, mits die reënval in dié tydperk normaliseer.
Een van die kommerwekkendste bevindings van die navorsing was dat boere op eie houtjie moes klaarkom en die onkoste van die droogte en voer op hul eie moes dra. Geeneen van die 250 boere wat in al nege provinsies aan die peiling deelgeneem het, het enige staatshulp gekry nie. Die kapitaal vir voerkoste het van produksielenings of uit die boere se eie sak gekom.
Koeigetalle het sedert 2013 met gemiddeld 15% afgeneem, met die grootste afname in die Noord-Kaap. Die aantal skaapooie in al nege provinsies het sedert 2014 met 16% gedaal, so ook die lam- en kalfpersentasies.
Meer oor: Senzeni Zokwana | Rooivleis | Droogte | Veeboere